open-index/open-wikipedia-markdown huggingface dataset:
גואו ג'יאנמיי

**גוּאוֹ ג'יאנמיי** (בסינית: **郭建梅**; ילידת אוקטובר 1961) היא עורכת דין סינית, פעילת זכויות אדם ומנהלת ארגון ללא מטרת רווח העוסק בסיוע משפטי לנשים.

## ביוגרפיה
גואו נולדה באזור מוכה העוני של מחוז הואה שבפרובינציה חנאן. חזיונות העוני, הנחשלות ואי-השוויון ודיכוי הנשים בדורות קודמים של משפחתה ובכפר שהתגוררה בו הניעו אותה להקדיש את מפעל חייה לזכויות האישה בסין.

היא למדה לתואר בעריכת דין באוניברסיטת בייג'ינג והשלימה את לימודיה בשנת 1983. לאחר מכן, עבדה במשרד המשפטים של סין, בפדרציית הנשים הכלל-סינית (中华全国妇女联合会) ובהתאחדות עורכי הדין של סין רבתי.

היא משמשת כעת כמנכ"לית המרכז לחקר משפט נשים ולסיוע משפטי לנשים בבית הספר למשפטים של אוניברסיטת בייג'ינג. היא הייתה בין מייסדי המרכז בשנת 1995, שהיה לארגון החוץ ממשלתי הראשון ללא מטרת רווח שהתמחה בסיוע משפטי לנשים. בשנת 2010 אוניברסיטת בייג'ינג התנתקה באופן רשמי מהמרכז. המרכז כיום אינו מסונף לאוניברסיטה, אולם הוא קשור לבית הספר למשפטים שבה.

#### הישגים ופרסים

לגואו הייתה יד בשינוי חוק הנישואין בסין בשנת 2001 ובאישור 'התקנות לסיוע משפטי' ב-2003.

בשנת 2010 הוענק לגואו פרס סימון דה בובאר, וארגון העבודה הבינלאומי הכריז עליה כשגרירה הראשונה נגד אפליית חולי איידס בסין.

ב-2011 זכתה גואו באות האומץ הנשי הבינלאומי.

ב-2019 זכתה בפרס הקיום הנכון.

#### פרסומים
גואו פרסמה שמונה ספרים וערכה שלושה כרכים של "משפט בחיי היומיום" (Everyday Life Law) ושל "מדריך לתיקי סיוע משפטי לנשים" (A Guide to Women's Legal Aid Cases).

## קישורים חיצוניים

קטגוריה:ילידות 1961
קטגוריה:סינים שנולדו ב-1961
קטגוריה:עורכות דין
קטגוריה:סינים
קטגוריה:יועצים משפטיים
קטגוריה:זוכות אות האומץ הנשי הבין-לאומי
קטגוריה:זוכי פרס הקיום הנכון
קטגוריה:זוכות פרס סימון דה בובואר
ג'וזף אוקוין

**ג'וזף "ג'ואי" פיטר אוקוין** (באנגלית: **Joseph "Joey" Peter Aucoin**) (נולד ב-25 באפריל 1957) הוא קצין בדימוס בדרגת תת-אדמירל בצי ארצות הברית, בתפקידו האחרון שירת כמפקד הצי השביעי.

## ביוגרפיה
אוקוין סיים ב-1980 תואר ראשון בהנדסת אלקטרוניקה מאוניברסיטת המדינה של קרוליינה הצפונית בה למד במסגרת תוכנית הכשרת קצונת המילואים של צי ארצות הברית. התגייס לצי, עבר קורס טיס, הוכשר כמפעיל מערכות (RIO) במטוסי F-14 טומקט ועבר הכשרה לטיסה קרבית ב"טופ גאן".

שירת בטייסת הקרב 33 על סיפון נושאת המטוסים "אמריקה (CV-66)", שירת כמדריך טיסה בטייסת ההדרכה 101, שירת בטייסת הקרב 84 על סיפון נושאת המטוסים "נימיץ (CVN-68)" ובטייסת 41 על סיפון נושאת המטוסים "תאודור רוזוולט (CVN-71)". שימש קצין מבצעים של כנף 8 בנושאת המטוסים "תיאודור רוזוולט (CVN-71)". כאיש צוות אוויר השתתף במלחמת המפרץ.

פיקד על טייסת 41 על סיפון נושאות המטוסים רוזוולט ו"ג'ון פ. קנדי (CV-67)". כמפקד הטייסת הוביל אותה במהלך "מבצע כוח מאוחד" לתקיפת כוחות הרפובליקה הפדרלית של יוגוסלביה במהלך מלחמת קוסובו. על פועלו ואומץ לבו עוטר בכוכב הכסף. במלחמת עיראק לחם כסגן מפקד כנף. במאי 2003 מונה למפקד כנף 5 הקדמית שנשלחה ליפן על סיפון נושאת המטוסים "קיטי הוק (CV 63)".

בספטמבר 2009 מונה למפקד קבוצת התקיפה השלישית בראשות נושאת המטוסים "ג'ון סטניס (CVN-74)" ושירת בתפקיד עד מאי 2011.

תפקידי המטה שלו ביבשה כללו בין השאר שירות כקצין תכנון ותקציב במטות המשולבים, ראש ענף תכנון ופיתוח, ראש ענף כלי טיס בלתי מאוישים, וסגן ראש ענף לוחמה אווירית. במאי 2013 מונה לסגן לענייני מערכות לוחמה במטה ראש המבצעים הימיים.

בספטמבר 2015 מונה למפקד הצי השביעי של ארצות הברית. בעקבות שורה של תאונות מבצעיות בצי, בהם התנגשות המשחתת פיצג'רלד באוניית מכולות בה נהרגו 7 מלחים והתנגשות המשחתת ג'ון ס. מקיין במכלית נפט, תקרית בה נהרגו 10 מלחים, הודח אוקוין ב-23 באוגוסט 2017 מתפקידו, חודש לפני מועד פרישתו המתוכנן.

במהלך שירותו צבר למעלה מ-4,700 שעות טיסה ו-1,300 נחיתות על נושאות מטוסים.

אוקוין בעל תואר שני במינהל ציבורי מאוניברסיטת הרווארד ובעל תואר שני בלימודי ביטחון לאומי ואסטרטגיה צבאית ממכללת המלחמה של הצי. הוא נשוי ואב לשניים.

## לקריאה נוספת
*Robert K. Wilcox, "Black Aces High: The Story of a Modern Fighter Squadron at War", הוצאת St. Martin's Press, 2004

## קישורים חיצוניים

* ביוגרפיה באתר צי ארצות הברית
* N. Korea is biggest concern for U.S. Navy’s top commander in Asia, USA Today, 8 בינואר 2016

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת המדינה של קרוליינה הצפונית
קטגוריה:בוגרי בית הספר של הצי ללימודים מתקדמים
קטגוריה:אוניברסיטת הרווארד
קטגוריה:נווטים
קטגוריה:מעוטרי צלב התעופה המצוינת (ארצות הברית)
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:אנשי צוות אוויר אמריקאים
קטגוריה:מפקדי הצי השביעי של ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1957
פט פרדי'ז דרופ

**פט פרדי'ז דרופ** (באנגלית: **Fat Freddy's Drop**) היא להקה מניו זילנד. סגנון המוזיקלי של הלהקה הוא שילוב של רגאיי, דאב, ג'אז, רית'ם אנד בלוז וטכנו.
הלהקה נוצרה בסוף שנות ה-90 על ידי מספר מוזיקאים מלהקות שונות מוולינגטון, ניו זילנד. חברי הלהקה המשיכו להופיע בהרכבים המקוריים עד שפט פרדי'ז דרופ הפכה למרכז הפעילות שלהם.

## חברי הלהקה
בלהקה 7 חברים:
* דאלאס טמיירה (Dallas Tamaira) - שירה, גיטרה, 1999 ואילך.
* קריס פאימו (Chris Faiumu) - כלי הקשה, הפקה, 1999 ואילך.
* טובי ליינג (Toby Laing) - חצוצרה, 1999 ואילך.
* טהימנה קר (Tehimana Kerr) - גיטרה, 2000 ואילך.
* אייאן גורדון (Iain Gordon) - קלידים, 2000 ואילך.
* ג'ו לינדסי (Joe Lindsay) - טרומבון, טובה, מפוחית, 2000 ואילך.
* סקוט טוורס (Scott Towers) - סקסופון, 2007 ואילך.
* מרק ויליאמס (Mark Williams) "MC Slave" - מכונה "פרדי ה-8"  - ראפ

חברי הלהקה בעבר:
* וורן מקסוול (Warren Maxwell) - סקסופון, 2000-2007.
* טום בילקי (Tom Bilke) - גיטרות, 1999-2000.
* בקסטר פרי (Baxter Perry) - בס, 2002-2003.

## אלבומים
פט פרדי'ז דרופ הוציאו 4 אלבומי אולפן ו-4 אלבומי הופעה חיה.
* 2001 "Live at the Matterhorn"
* 2005 "Based on a True Story"
* 2009 "Dr Boondigga and the Big BW"
* 2010 "Live at Roundhouse"
* 2013 "Blackbird"
* 2015 "Bays"
* 2019 "Special Edition Part 1"
* 2020 "Lock-In"

## קישורים חיצוניים

* 

קטגוריה:להקות ניו זילנדיות
קטגוריה:להקות רגאיי
ייעוץ משפטי

**ייעוץ משפטי** הוא ייעוץ להתנהלות נכונה ביחס ללשון החוק היבש והפסיקה העדכנית במדינה נתונה.

במדינות מסוימות, היחידים שזכאים להעניק ייעוץ משפטי באופן **פורמלי** (כלומר על פי חוק ובאופן מכוון) הם עורכי דין שהורשו לעסוק בעריכת דין במדינה הנתונה. במדינות אחרות, דוגמת הולנד, גם משפטנים בעלי הסמכה ייעוצית מתאימה ראויים להעניק אותו בתחום המשפטי הספציפי בו קיבלו הסמכה ייעוצית.

כל הרשאי לתת ייעוץ משפטי פורמלי נקרא יועץ משפטי.

## ייעוץ משפטי שלא על ידי עורך דין או משפטן

ייעוץ הנחשב לייעוץ משפטי ניתן לעיתים דה פקטו גם על ידי אנשים שאינם עורכי דין או משפטנים המוסמכים לכך, כגון מאכערים למיניהם או אף כעצה התנהלותית בין בני משפחה וחברים אשר כביכול נופלת בקטגוריה של "ייעוץ משפטי".

ייתכנו ספקות בשאלה האם החוק היבש אוסר על אדם לתת עצה התנהלותית **לא פורמלית** לקרוביו אם זו נופלת בקטגוריה של "ייעוץ משפטי" (הדבר תלוי בחוק היבש באותה מדינה) אך וודאי שבכלל מדינות העולם אסור לתת אותו באופן פורמלי (כלומר על פי חוק ובאופן מכוון) למי שלא הוסמך כראוי בידי מערכת המשפט של אותה המדינה כיועץ משפטי.

## בחירת עורך דין לייצוג משפטי
בחירת עורך דין לייצוג משפטי כוללת וידוא כי אין ניגוד עניינים בין העורך דין לנושא הייצוג המשפטי, התיק, הצד השני בתיק, או המיוצג. כמו בדיקת רקע של התמחות בנושא הייצוג המבוקש. טרם בחירת עורך דין ניתן גם לבדוק באתרי מאגרי מידע משפטי כמו תולעת משפט או נבו הוצאה לאור על תיקים קודמים באותו נושא, אותם ייצג אותו עורך דין לבדיקת משך התהליך, כשירותו, מקצועיותו ומומחיותו של אותו עורך דין לטיפול בתיק.

## ראו גם
* פרו בונו

## הערות שוליים

*
*
פיג'ו P4

ממוזער|270px| פיג'ו P4
**פיג'ו P4** (צרפתית: **Peugeot P4**) הוא רכב שטח קל 4x4, אשר יוצר על ידי חברת פיג'ו הצרפתית בין השנים 1981–1988. הדגם נבנה ברישיון חברת מרצדס על בסיס דגם "Mercedes-Benz G-Class". המנוע נלקח מ-פיג'ו 504 ותיבת ההילוכים מ-פיג'ו 604. הדגם מופעל על ידי נהג אחד, וניתן לצרף 4 אנשי צוות או לחלופין 750 ק"ג של מטען.

ה-P4 שירת את צבא צרפת, ממנו היו בשנת 1981 בשירות כ-15,000 כלי רכב. גרסה אזרחית לא הצליחה מפאת המחיר הגבוה ויחס כח/משקל לקוי.

קיבולת מכל הדלק היא כ-75 ליטר + ג'ריקן רזרבי של 20 ליטר אשר אפשר טווח של 650–800 ק"מ. הדגם מתמודד בהצלחה עם מדרונות בשיפוע של 70%, ותעלות ומכשולים אנכיים של 0.50-0.60 מטר.

## גרסאות
* P4D - גרסת מנוע דיזל
* P4P - גרסה משוריינת (נבנו 80 יחידות)
* P4 SAS - גרסה אשר נבנתה לכוחות המיוחדים. (הדגם כלל: מקלע MIT50 (קליבר 12.7 מ"מ), מקלע מסוג ANF1 (קליבר 7.62 מ"מ), ציוד לצליחת נהרות)
* PRV V6 P4 - גרסת 6 צילינדרים, יוצרו כ-20 יחידות

## תצורות
* בסיס גלגלים קצר - 2,400 מ"מ
* בסיס גלגלים ארוך - 3,120 מ"מ
### דגמים (בסיס גלגלים קצר)
* VP4A11 (מנוע 1,971 סמ"ק)
* VP4A50 (מנוע 2,498 סמ"ק)

## תמונות

French Peugeot P4 dsc06902.jpg| פיג'ו P4 - מבט לתא הנהג
P4-img 1005.jpg| פיג'ו P4 - מבט לתא הנהג
Circulation fh000013.jpg| פיג'ו P4
Milouf-p1030623.jpg| פיג'ו P4
Peugeot P4 photo-5.JPG| פיג'ו P4


## ראו גם
* פיג'ו
* פיג'ו 504
* פיג'ו 604
* הוצ'קיס M201

## קישורים חיצוניים

P4
קטגוריה:רכבי שטח קטנים
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1981
קטגוריה:מכוניות צרפתיות
משפחת קיין

**משפחת קיין** (באנגלית: **Kane Family**) היא משפחה בדיונית מסדרת הספרים של הסופר ריק ריירדן הקרויה על שמה - "משפחת קיין והאלים המצריים".

## בני המשפחה
### קרטר קיין
קרטר קיין הוא בנם הבכור בן הארבע עשרה של ג'וליוס ורובי קיין ואחיה הגדול של סיידי קיין.

נער בן 14 וחרטום צעיר. משמש כגוף המארח של הורוס לכל אורך הספר הראשון, ובסוף הספר השלישי. מתמחה בקסמי קרב ונלחם בעזרת חרב מעוקלת בשם ח'ופש. קרטר מאוהב בכל ליבו בחרטומה זיה ראשיד, אך בסוף הספר הראשון התברר שהתאהב בשבתי שנוצר בצלמה. עם זאת, בספר השני הוא יוצא למצוא את זיה האמיתית אך מתאכזב לגלות שזכרונות השבתי שהועברו אליה, חסרי משמעות בשבילה. למרות זאת, בספר השלישי היא מתאהבת בו מחדש. יודע כמעט הכל על מצרים העתיקה.

### ג'וליוס קיין
אביהם של קרטר וסיידי. ארכאולוג. משמש כגוף מארח לאוסיריס.

### רובי קיין (פאוסט)
רובי פאוסט היא אשתו של ג'וליוס ואימם המנוחה של קרטר וסיידי. נהרגה כשכלאה את אפופיס באובליסק מחט קלאופטרה. במהלך הספרים היא נשארת לצידו של ג'וליוס קיין (אוסיריס) וחיה איתו. בספר השלישי היא מספרת לסיידי שהן יכולות לתקשר אחת עם השנייה בעזרת קמע תית.

### סיידי קיין
נערה בת 12 ובת חרטומים מתחילה. אחותו הקטנה של קרטר והגוף המארח של איזיס לכל אורך הספר הראשון, ובסוף הספר השלישי. סיידי היא נערה מרדנית שאוהבת לשבור חוקים. בספר הראשון היא מתאהבת באנוביס. עם זאת, בספר השני היא נקרעת בינו לבין וולט סטון. הבעיה היא שאנוביס הוא אל המוות, וולט גוסס. אולם, בסוף הספר השלישי הבעיה נפתרת: רגע לפני מותו, וולט הופך לגוף מארח של אנוביס, וכך הבעיה נפתרת. סיידי חייה מאז גיל שש אצל סבא וסבתא שלה בלונדון. פעמיים בשנה הייתה נפגשת עם אביה ועם קרטר.

### איימוס קיין
אחיו של ג'וליוס. חרטום מלומד והאפוטרופוס של קרטר וסיידי. הגוף המארח של סת לכל אורך הספר הראשון, ובסוף הספר השלישי בקרב בבית החיים נגד המורדים ונגד אפופיס אחר-כך הוא שוב משמש כגוף מארח ומתעל את כוחו עם סת. בסוף ספר השני הופך ללקטור הראשי של הנום הראשון. ידוע באהבתו לחליפות מחויטות ולג'אז.

2017 04
קטגוריה:משפחת קיין והאלים המצריים
מארי, מלכת דנמרק

**מרי, מלכת דנמרק**, .R.E (בדנית: **Mary Elizabeth, Dronning af Danmark**; נולדה ב-5 בפברואר 1972) היא מלכת דנמרק מתוקף נישואיה לפרדריק העשירי, מלך דנמרק.

## ביוגרפיה
מרי אליזבת דונלדסון נולדה בהובארט שבאוסטרליה לזוג הורים שהיגרו מסקוטלנד ועבדו באוניברסיטת טסמניה. אמה הנרייטה קלארק הורן הייתה חברת מנהלה ואביה ג'ון דאלגליש דונלדסון פרופסור למתמטיקה. היא הצעירה מבין ארבעה ילדים (שלוש בנות ובן). בילדותה למדה לנגן על מספר כלי נגינה והייתה מעורבת בפעילות ספורטיבית. ב-1990 היא החלה ללמוד באוניברסיטת טסמניה, לאחר שסיימה את התואר עבדה במספר סוכנויות פרסום ועברה להתגורר במלבורן. ב-1998 עבדה תקופה כמנהלת חשבונות באדינבורו וב-2002 לימדה אנגלית בבית ספר למנהל עסקים בפריז.

במהלך אולימפיאדת הקיץ של שנת 2000 נפגשה מארי עם פרדריק בפאב בסידני, והשניים החלו לצאת ביחד. ההתחייבות הרשמית שלהם ב-2003 ונישואיהם בשנה שלאחר מכן היו נושא לתשומת לב רבה מצד התקשורת האוסטרלית והאירופית, שהציגה את הנישואים כ"רומנטיקה" מודרנית בין נסיך לבין פשוטת עם. הוא לא זוהה על ידי חבריה כנסיך הכתר של דנמרק עד לפגישתם. השניים ניהלו מערכת יחסים ארוכת טווח בטלפון, באימייל ובהתכתבות. פרדריק ערך מספר ביקורים דיסקרטיים לאוסטרליה. ב-15 בנובמבר 2001 חשף השבועון הדני "בילד בלדט" את מארי כחברתו של פרדריק. אז בדצמבר 2001 עברה מארי מאוסטרליה לדנמרק, בזמן שעבדה כמורה לאנגלית בפריז. ב-14 במאי 2004 התחתנו השניים בקתדרלת קופנהגן, ולאחר מכן חגגו את ירח הדבש באפריקה. בתחילה התגוררו בני הזוג בארמון פרדנסבורג, ולאחר מכן עברו להתגורר בארמון אמליינבורג, ובמהלך השנים נולדו להם 4 ילדים.

מרי ממלאה תפקידים ייצוגיים שונים כחברת בית המלוכה הדני, ובנוסף היא פעילה למען זכויות הלהט"ב בדנמרק. כמו כן נחשבת מרי לאחת הנשים האופנתיות ביותר בעולם, והיא משמשת כפטרונית האופנה בדנמרק.

## משפחתה
ב-14 במאי 2004 התחתנה מארי עם המלך פרדריק העשירי, ונולדו להם 4 ילדים:
* כריסטיאן, נסיך הכתר של דנמרק (נולד ב-2005)
* איזבלה, נסיכת דנמרק (נולדה ב-2007)
* וינסנט, נסיך דנמרק (נולד ב-2011)
* יוספינה, נסיכת דנמרק (נולדה ב-2011)

## קישורים חיצוניים

* 

## הערות שוליים

קטגוריה:בית שלזוויג-הולשטיין-זונדרבורג-גליקסבורג
קטגוריה:נשים אוסטרליות
קטגוריה:אבירי מסדר הפיל
קטגוריה:מעוטרי מסדר הוורד הלבן של פינלנד
קטגוריה:דניות שנולדו ב-1972
קטגוריה:דנים שנולדו ב-1972
ג'ן טיי

**ג'ן טיי** (באנגלית: **Jan E. Tighe**) היא קצינה בדימוס בדרגת תת-אדמירל בצי ארצות הברית. בתפקידה האחרון שירתה כקצינת המודיעין של הצי וסגנית לתחום לוחמת המידע של ראש המבצעים הימיים.

## ביוגרפיה
טיי נולדה בבאולינג גרין שבקנטקי וגדלה בפלנטיישן שבפלורידה. ב-1984 סיימה לימודים באקדמיה הימית של ארצות הברית והתגייסה לצי ארצות הברית. למדה רוסית במכון לשפות של מחלקת ההגנה ושירתה כקריפטולוגית.

מילאה תפקידים בבסיסי הצי בפלורידה, וירג'יניה ויפן. במהלך מלחמת המפרץ שירתה בטייסת הסיור הראשונה של הצי בתפקידי מודיעין אותות כאשת צוות אוויר במטוסי לוקהיד EP-3E. שירתה במטה כוחות צי האוקיינוס השקט של ארצות הברית, בקבוצת ביטחון המידע של הצי ובפיקוד לוחמת הרשת של הצי. שימשה עוזרת למפקד פיקוד הסייבר של ארצות הברית, הגנרל קית' אלכסנדר. טיי שירתה כסגנית מפקד פיקוד הסייבר של הצי וסגנית קצינת אג"ם בפיקוד הסייבר של ארצות הברית. עמדה בראש מפקדת הסוכנות לביטחון לאומי (NSA) ושירות הביטחון המרכזי (CSS) בהוואי.

באפריל 2014 קודמה לדרגת תת-אדמירל ומונתה למפקדת פיקוד הסייבר של הצי/הצי העשירי של ארצות הברית. היא הייתה בכך האישה הראשונה שמונתה למפקדת צי ממוספר בצי ארצות הברית. ביולי 2016 מונתה לקצינת המודיעין של הצי וסגנית ראש המבצעים הימיים ללוחמת מידע. באוגוסט 2018 פרשה מהשירות הצבאי.

במהלך שירותה עוטרה בין השאר במדליית השירות המצוין של הצי, במדליית השירות העילאי של מחלקת ההגנה, בלגיון ההצטיינות ובמדליית האוויר.

לאחר פרישתה מונתה לדירקטורית בחברת גולדמן זקס, בחברת הביטוח פרוגרסיב ובחברת IronNet. היא מכהנת בחבר הנאמנים של MITRE ומשמשת יועצת בחברת Paladin Capital Group.

טיי בעלת תואר שני במתמטיקה שימושית ודוקטורט בהנדסת אלקטרוניקה מבית הספר של הצי ללימודים מתקדמים. היא נשואה לדייוויד ואם לבן ובת.

## קישורים חיצוניים

* ביוגרפיה באתר צי ארצות הברית

## הערות שוליים

קטגוריה:אמריקאים ילידי קנטקי
קטגוריה:אדמירלים בצי ארצות הברית
קטגוריה:בוגרות האקדמיה הימית של ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי בית הספר של הצי ללימודים מתקדמים
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית האוויר
קטגוריה:אנשי צוות אוויר אמריקאים
קטגוריה:מלחמת המפרץ: אישים
קטגוריה:גנרליות ואדמירליות אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
ג'מבו

**ג'מבו** (**Jambo**, וממנה נגזרה המילה האנגלית **Jumbo**) היא מילה בסוואהילי המשמשת לברכת שלום.
ביד חזקה ובזרוע נטויה

**בְּיָד חֲזָקָה וּבִזְרוֹעַ נְטוּיָה** הוא מושג ביהדות, המוזכר בתנ"ך במספר מקומות. המושג מייצג את שימושו של האלוהים בכוחו למען העם היהודי.

## אזכורים
[250px|ממוזער|שמאל|קטע הדיון על "ביד חזקה ובזרוע נטויה", [הגדת רוטשילד]]
ב (פרשת וארא), לאחר תלונתם של עם ישראל על כך שפרעה מכביד את ידו עליהם, לאחר כל פנייה של משה אליו, למשל, הכנת לבנים מבלי שניתן להם תבן, אלוהים אומר למשה כי פרעה עצמו יוציא את עם ישראל ממצרים, ואלוהים יוציא אותם "ביד חזקה ובזרוע נטויה".

ב, מופיע המושג כחלק מפנגרמה, משפט הכולל את כל האותיות באלפבית, אחת מהשתיים המופיעות בתורה: "או הנסה אלהים, לבוא לקחת לו גוי מקרב גוי, במסת באתת ובמופתים ובמלחמה וביד חזקה ובזרוע נטויה, ובמוראים גדלים: ככל אשר-עשה לכם ה' אלהיכם, במצרים - לעיניך" .

בעשרת הדיברות מופיע המושג כהצדקה לדיבר הרביעי על שמירת השבת: 

המושג חוזר גם ב, בעת הציווי על מעשר הפירות הראשונים (ביכורים): "וַיּוֹצִאֵנוּ ה' מִמִּצְרַיִם בְּיָד חֲזָקָה וּבִזְרֹעַ נְטוּיָה וּבְמֹרָא גָּדֹל וּבְאֹתוֹת וּבְמֹפְתִים".

המושג מצוטט גם בהגדה של פסח:
* בדיון על המשפט: "וַיּוצִאֵנוּ ה' מִמִצְרַים בְּיָד חֲזָקָה, וּבִזְרעַ נְטוּיָה, וּבְמרָא גָּדל, וּבְאתות וּבְמפְתִים"
* בעת הצגת עשר מכות מצרים
* באמירת הלל הגדול

## משמעות
אלוהים יראה את כוחו הרב גם לבני ישראל וגם לאומות הגויים, כדי להראות להם את מסירותו לעמו. לשם כך הקשה אלוהים את לב פרעה.

## קישורים חיצוניים

* 
* 
* זרוע נטויה, באתר אספקלריה

קטגוריה:ניבים וביטויים תנ"כיים
קטגוריה:הגדה של פסח
קטגוריה:ליל הסדר
קטגוריה:האמונה היהודית
פיג'ו 309

ממוזער|270px|פיג'ו 309
ממוזער|270px|פיג'ו 309
**פיג'ו 309** היא מכונית משפחתית אשר יוצרה על ידי חברת פיג'ו הצרפתית בין השנים 1985–1993

סך הכול יוצרו 1,169,177 יחידות.

הדגם יוצר גם ב- הודו בין השנים 1994-1997, בספרד ובבריטניה.

מקדם הגרר של ה"פיג'ו 309" הוא 0.33.

## תצורות

* 3 דלתות הצ'בק, 4 מקומות 
* 5 דלתות הצ'בק, 5 מקומות

## דגמים
* פיג'ו 309 - בסיסי
* פיג'ו 309 XE 
* פיג'ו 309 GE 
* פיג'ו 309 GL
* פיג'ו 309 GL Profil
* פיג'ו 309 GR
* פיג'ו 309 SRD 
* פיג'ו 309 XS
* פיג'ו 309 SR
* פיג'ו 309 GTI
* פיג'ו 309 GT
* פיג'ו 309 GTX
* פיג'ו 309 SX
* פיג'ו 309 XA (ואן)
* פיג'ו 309  SR Injection
* פיג'ו 309 GLD
* פיג'ו 309 GRD
* פיג'ו 309 XRD
* פיג'ו 309 XLD

## תמונות

קובץ:1988 Peugeot 309 1.3 GL (13912952241).jpg| פיג'ו 309, 5 דלתות הצ'בק, שנת 1988 
קובץ:1989 Peugeot 309 XE (12090831606).jpg| פיג'ו 309 דגם XE, שנת 1989
קובץ:1990 Peugeot 309 GR Automatic (17048968932).jpg| פיג'ו 309 דגם GR, שנת 1990
קובץ:1986 Peugeot 309 (8770636514).jpg| פיג'ו 309, שנת 1986
קובץ:Dieppe, Seine-Maritime - France (11399378394).jpg| פיג'ו 309 - 3 דלתות הצ'בק
קובץ:Peugeot 309 Vital.jpg| פיג'ו 309, 5 דלתות הצ'בק 
קובץ:Peugeot 309 1.4 XS (16410830791).jpg| פיג'ו 309, דגם XS, גרסת 3 דלתות הצ'בק
קובץ:Green3.JPG| פיג'ו 309, 3 דלתות - מבט לתוך הרכב
קובץ:Peugeot 309-SX.jpg| פיג'ו 309, 5 דלתות הצ'בק, דגם SX
קובץ:1989 Peugeot 309 GTX (4497335894).jpg| פיג'ו 309 דגם GTX, שנת 1989 


## ראו גם

* פיג'ו
* פיג'ו 305
* פיג'ו 306

## קישורים חיצוניים

## הערות שוליים

קטגוריה:מכוניות משפחתיות
309
קטגוריה:דגמי מכוניות שהושקו ב-1985
קטגוריה:מכוניות צרפתיות
גרייס זבריצקי

**גרייס זבריצקי** (באנגלית: **Grace Zabriskie**; נולדה ב-17 במאי 1941) היא שחקנית אמריקאית, המוכרת בעיקר בשל תפקידה בתור שרה פאלמר בסדרה "טווין פיקס" (1991-1990) ובסרט ההמשך "טווין פיקס: אש הולכת איתי" (1992).

## ביוגרפיה
זבריצקי נולדה בניו אורלינס, לואיזיאנה למשפחה ממוצא פולני והולנדי.

## קריירה
ב-1979 היא התפרסמה ששיחקה בסרט "נורמה ריי" של הבמאי מרטין ריט, וב-1981 שיחקה במיני סדרה המבוססת על הרומן קדמת עדן.

בשנת 1982 היא שיחקה את אמה של דברה ווינגר בסרט הדרמה הצבאי "קצין וג'נטלמן". באותה שנה שיחקה בסרט הטלוויזיה "שירת התליין", אשר מבוסס על ספרו של נורמן מיילר.

גילמה את שרה פאלמר, אמא של לורה בסדרה "טווין פיקס" ואת אמה של סוזן, חברתו של ג'ורג' בסיטקום המצליח "סיינפלד".

בין הסרטים שהיא שיחקה בהן: שחיתות בגדול, דראגסטור קאובוי, איידהו שלי, בסרט האימה "משחק ילדים 2" (כעובדת סוציאלית שמעבירה את הילד אנדי למשפחת אומנה, ובהמשך אותו סרט נרצחת על ידי הבובה צ'אקי). סרט אימה נוסף ששיחקה בו הוא הטינה (כאישה במצב סיעודי שנופלת קורבן לאחת הרוחות בבית הרדוף בו היא מתגוררת).

היא גילמה גם אלכוהוליסטית בפרק בסדרה מלך השכונה והופיעה בין היתר בפרק של הסדרה "מכושפות".

בשנת 1996 שיחקה לצד ג'ודית לייט בסרט הטלוויזיה "רצח ליד הדלת שלי". בשנת 1997 שיחקה בסרט הטלוויזיה "הילד של השטן", סרט אימה לצידה של מאיה רודולף, ושיחקה בקומדיה "נוצץ" לצד אוקטביה ספנסר.

בשנת 2006 שיחקה בסרטו של דייוויד לינץ' "אינלנד אמפייר", ובשנת 2007 שיחקה גרייס בקומדיה הרומנטית "רישיון לחתונה" לצד רובין ויליאמס ומנדי מור. בנוסף, שיחקה בסרט "חסרי זהירות". בשנת 2009 שיחקה בסרטו של ורנר הרצוג, "בני, בני, מה עשית?" לצד מייקל שאנון. בשנת 2013 שיחקה בקומדיה "טעות בשוטר" הפקה אמריקאית-צרפתית לצד ברנדון בימר.

בשנת 2017 שיחקה לצידם של דרו ברימור וטימותי אוליפנט בקומדיית האימה "דיאטת סנטה קלריטה" של רשת נטפליקס.

## חיים אישיים
בשנות העשרים המוקדמות שלה, זבריצקי הייתה נשואה לרוב, איתו היו לה שתי בנות; הלן, גם היא הפכה לשחקנית אשר מתה ב-1993 מלימפומת הודג'קין ומריון ליין, שהייתה ציירת; היא מתה ב-2019 ממחלת הסרטן בגיל 56.

## קישורים חיצוניים
* 

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא פולני
קטגוריה:אמריקאיות ממוצא הולנדי
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
ארמנד מויאל

**ארמנד מויאל** (בצרפתית: **Armand Mouyal**; 13 באוקטובר 1925 – 15 ביולי 1988) היה סייף צרפתי-יהודי. זכה במדליות ארד אולימפית (מלבורן 1956) בדקר קבוצתי ואלוף העולם (גדנסק 1957) בדקר אישי, בעל 8 מדליות עולמיות מהן 2 זהב.

## ביוגרפיה
מויאל נולד וגדל באוראן, אלג'יריה. הוא היה קצין משטרה צרפתי. החל להתאמן בסיף בתחילת שנות ה-50 וזכה באליפות צרפת בדקר אישי בשנים 1952, 1953, 1954, 1957 ו-1959.

באולימפיאדת הלסינקי (1952) השתתף מויאל בתחרות בדקר אישי בסיבוב הראשון שבו ניצח 3 קרבות והפסיד ב-4 קרבות ולא עלה לסיבוב השני ובתחרות הקבוצתית הוא עלה לשלב רבע הגמר וסיים במקום שמיני.

בשנת 1955 דורג מויאל במקום חמישי בעולם.

באולימפיאדת מלבורן (1956) זכה מויאל במדליית ארד בתחרות הקבוצתית בדקר והגיע לשלב חצי הגמר בדקר אישי וסיים במקום עשירי. באותה שנה דורג במקום שמיני בעולם.

באליפות העולם שנערכה בפריז בשנת 1957 זכה מויאל במדליית זהב בתחרות בדקר אישי.

באולימפיאדת רומא (1960) סיים מויאל במקום שביעי בתחרות האישית בדקר. במדליית הכסף זכה היהודי אלן ג'יי מבריטניה ובמקום שישי סיים היהודי בן ארצו איב דרייפוס. נוסף לכך, הוא סיים במקום תשיעי בתחרות הקבוצתית בדקר.

## הנצחה
ב-1988 הונצח מויאל ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

## קישורים חיצוניים

* ארמנד מויאל, באתר *Sports 123* 
* ארמנד מויאל, באתר *Jews in Sports* 

## הערות שוליים

קטגוריה:סייפים יהודים צרפתים
קטגוריה:אלופי עולם יהודים
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:חברי היכל התהילה של הספורטאים היהודים: צרפתים
קטגוריה:זוכי מדליית ארד אולימפית מצרפת
קטגוריה:צרפתים שנולדו ב-1925
קטגוריה:צרפתים שנפטרו ב-1988
ישראל באולימפיאדת פיונגצ'אנג (2018)

**[[ישראל במשחקי החורף האולימפיים|המשלחת הישראלית]]** ל**[[אולימפיאדת פיונגצ'אנג (2018)]]**, שנערכו בעיר פיונגצ'אנג בקוריאה הדרומית, מנתה 10 ספורטאים שהתחרו בענפי החלקה אמנותית, החלקה מהירה במסלול קצר , סקי אלפיני, וסקלטון. זוהי המשלחת הישראלית הגדולה ביותר שהשתתפה עד כה במשחקי החורף האולימפיים.

## הרכב המשלחת הישראלית
המשלחת הישראלית מנתה 10 ספורטאים מארבעה ענפי ספורט שהשתתפו באולימפיאדת פיונגצ'אנג 2018.

## ענפים

### החלקה אמנותית
באליפות העולם בהחלקה אמנותית לשנת 2017 שנערכה בהלסינקי, פינלנד סיים אלכסיי ביצ'נקו במקום ה-10 עם 245.96 נקודות והבטיח 2 מקומות למשלחת הישראלית במקצוע ההחלקה האמנותית לגברים. איזבלה טוביאס ואיליה טקאצ'נקו סיימו במקום ה-12 עם 162.67 נקודות והבטיחו מקום אחד למשלחת הישראלית במקצוע ריקוד אמנותי. הוועד האולימפי הישראלי הודיע כי המחליקים העתידים לייצג את ישראל הם טוביאס, טקאצ'נקו, ביצ'נקו ודניאל סמוכין. אולם, מאחר שטקצ'נקו לא סיים את הליך קבלת האזרחות הישראלית הוא לא יכול לייצג את המדינה. במקומם ייצגו את ישראל צמד המחליקים, אדל טנקובה ורוני זילברברג.

בגביע נבלהורן לשנת 2017 שנערך באוברסטדורף, יבגני קרסנופולסקי ופייג' קונרס סיימו במקום השמיני עם 171.61 נקודות והבטיחו מקום אחד למשלחת הישראלית במקצוע ההחלקה האמנותית לזוגות. כמו כן, ישראל היא אחת מעשר המדינות אשר העפילו לתחרות ההחלקה על הקרח לקבוצות. זוהי תהיה הפעם הראשונה בה ישראל תשתתף בתחרות ההחלקה על הקרח לקבוצות במשחקים האולימפיים.

;יחידים

;קבוצות
התחרות הקבוצתית נפתחה מבחינת ישראל בביצוע מצוין של ביצ'נקו בתרגיל הקצר, ביצוע שזיכה אותו ב-88.49 נקודות (שיא ניקוד בעבורו) והציב אותו במקום השני. לפי שיטת הניקוד, קיבלה הקבוצה 9 נקודות על ביצוע זה. שאר הנציגים הישראלים הפגינו ביצועים טובים פחות וסיימו במקומות 9-10. לאחר שלב התרגיל הקצר דורג הצוות הישראלי במקום השמיני (בשוויון נקודות עם הבאים בתור, המיקום נקבע לפי התרגיל של הגבר) ולא העפיל לשלב הבא.
}
|rowspan="4"|13
|rowspan="4"|8
| colspan="6" rowspan="4" style="background:lightgray"|לא העפילו
|- align="center"
|align="right"|איימי ביוקנן
|align="right"|יחיד נשים
|46.30
|1
|- align="center"
|align="right"|יבגני קרסנופולסקיפייג' קונרס
|align="right"|זוגות
|54.47
|2
|- align="center"
|align="right"|אדל טנקובהרוני זילברברג
|align="right"|ריקוד אמנותי
|44.61
|1
|}

### החלקה מהירה במסלול קצר
ולדיסלב ביקנוב זכה בקריטריון האוליפי באליפות העולם והתחרה במקצים ל-500, 1,000 ו-1,500 מטר.

### סקי אלפיני
ארבעה גולשי סקי ישראליים עמדו בתנאי הסף הבינלאומיים לזכאות להשתתף באולימפיאדה. אולם, המשלחת הישראלית זכאית לשלוח רק ספורטאי אחד. הוועד האולימפי הישראלי בחר בגולש איתמר בירן לייצג את ישראל בתחרויות הגלישה בענף.

### סקלטון
אדם אדלמן דורג במקום ה-34 בדירוג העולמי לגברים ב-14 בינואר 2018 והוגדר כמחליף במקום השני לזכאות למקום בתחרות המזחלות מסוג סקלטון. אדלמן יהיה לנציג הישראלי הראשון שיתחרה בענף הסקלטון במשחקי החורף האולימפיים לאחר ששווייץ ואוסטריה ויתרו על זכאות לשלוח מתמודד אחד לתחרות.

## הערות שוליים

חורף 2018
קטגוריה:2018 בישראל: ספורט
קטגוריה:אולימפיאדת פיונגצ'אנג (2018)
יחסי גאורגיה–קטר

**יחסי גאורגיה–קטר** הם ההתייחסות הפוליטית ושיתופי הפעולה שבין **[[גאורגיה|הרפובליקה של גאורגיה]]** לבין **[[קטר (מדינה)|מדינת קטר]]**. היחסים בין שתי המדינות כוננו ב-26 במרץ 1993 לאחר עצמאותה של גאורגיה מברית המועצות.

## ביקורים רמי דרג
* נשיאי גאורגיה לדורותיהם ביקרו בקטר בשנים: 2008, 2009.
* ראשי ממשלת גאורגיה לדורותיהם ביקרו בקטר בשנים: 2010.

## שגרירים
### שגרירי קטר בגאורגיה

### שגרירי גאורגיה בקטר

## סחר

## קישורים חיצוניים

* Relations between Georgia and the State of Qatar- מידע על היחסים באתר השגרירות הגאורגית בקטר.

קטגוריה:ערכים ללא קטגוריות פיזיות - יחסי חוץ
צ'יזיק (לונדון)

[שמאל|ממוזער|250px|כנסית ישו שב[טורנהם גרין]]
**צִ'יזְיק** (באנגלית: **Chiswick**) היא אזור במערב לונדון, ממוקמת כ-9.5 ק"מ מערבית למרכז העיר, ומכסה את הצד המזרחי של רובע האונסלו.
## גאוגרפיה
צ'יזיק איננה אזור מגורים בלבד, היא משלבת גם מסחר, קמעונאות, מסעדות ומלונות. בזכות הרחובות הרחבים, בתי קפה ומסעדות רבות מוציאים שולחנות לרחובות, מה שמקנה לצ'יזיק נופך של אזור בילוי. בנוסף צ'יזיק היא מושבה של מבשלת הבירה גריפין, שם מיוצרת הבירה זוכת הפרסים פולר.

בסקר שנערך בשנת 2007 צ'יזיק נחשבה למקום המגורים השמיני בדירוג ביוקר המחיה בבריטניה.

מקור השם "צ'יזיק" בא מאנגלית עתיקה, ופירושו המקורי הוא חוות גבינה. השם נבע, כנראה, מהחוות שהיו על גדות נהר התמזה שעובר באזור ואשר ייצרו גבינה. התיעוד הראשון לשימוש בשם הוא בערך מהמאה העשירית, והוא נכתב אז כך: Ceswican. הגיית השם לעיתים מבלבלת גם דוברי אנגלית, שטועים והוגים את שמה כ"צ'יזוויק" בהתאם לאיות Chiswick.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לונדון: שכונות
איסטבורן

**איסטבורן** (באנגלית: **Eastbourne** ) היא עיר קיט גדולה, הנמצאת במחוז מזרח סאסקס ושוכנת על החוף הדרומי של אנגליה.
## גאוגרפיה
העיר שוכנת 31 קילומטרים מזרחית לברייטון. באיסטבורן נמצאי צוקי דרום אנגליה, צוקי אבן גיר המהווים זכר להיווצרות האי הבריטי. איסטבורן היא הבסיס הכלכלי של מגוון חברות תעשייה והיא מרכז כלכלי חשוב במזרח סאסקס.

נכון ל-2015 אוכלוסיית העיר מונה כ-101,547 תושבים, ושטחה של העיר הוא 44.16 קילומטר רבוע.

כלכלתה של איסטבורן מבוססת בעיקרה על הכנסות מתיירות. באיסטבורן ישנן אטרקציות רבות וכנסים, אירועים ציבוריים ותרבותיים וסיורים. שאר הענפים העיקריים באיסטבורן כוללים מסחר וקמעונאות, בריאות, חינוך, בנייה וייצור.

אוכלוסייתה של איסטבורן גדלה; בין השנים 2001–2011 האוכלוסייה נעה בין 89,800 תושבים עד לכדי 99,412 תושבים.

באזורי הכפרים הסמוכים לאיסטבורן נמצאו שרידי צור וכלי אבן מתקופת האבן וישנם שרידים בריטים-רומיים הקבורים מתחת לעיירה, כגון מרחצאות רומיות וקטע מדרכה בין המזח הנוכחי השוכן בעיר לבין מבצר המצודה.

רצועת החוף של איסטבורן תפושה כמעט לחלוטין על ידי בתי מלון.

בעיר נולדה ראש ממשלת בריטניה לשעבר תרזה מיי.

ראש העיר הנוכחית של איסטבורן היא פאט הירן מהמפלגה הליברל-דמוקרטית.

## קישורים חיצוניים

* 

## הערות שוליים

קטגוריה:הממלכה המאוחדת: ערי חוף
קטגוריה:אנגליה: ערים
שון מקפרלנד

**שון ברי מקפרלנד** (באנגלית: **Sean Barry MacFarland**; נולד ב-12 בפברואר 1959) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כסגן מפקד וראש מטה פיקוד האימונים וההדרכה של צבא ארצות הברית.

## ביוגרפיה
מקפרלנד גדל בחווה חקלאית בצפון מדינת ניו יורק ולמד בבתי ספר קתוליים. ב-1981 סיים לימודי תואר ראשון בהנדסת אווירונאוטיקה באקדמיה הצבאית של ארצות הברית והתגייס לצבא ארצות הברית.

שירת כמפקד מחלקה וסגן מפקד פלוגה בגדוד השני של רגימנט הפרשים המשוריין ה-3 בפורט בליס שבטקסס. שימש מפקד פלוגה בגדוד השלישי של רגימנט הפרשים ה-12 בגרמניה המערבית, שמשימתה פטרול בגבול עם גרמניה המזרחית בסמוך לעיר פולדה.

במהלך מלחמת המפרץ שירת במטה רגימנט הפרשים המשוריין השלישי שלחם בכווית. שימש קצין מבצעים של הגדוד השלישי וסגן מפקד הגדוד הראשון ברגימנט הפרשים הרביעי שהוצב בגרמניה ובבוסניה.

פיקד על הגדוד השני ברגימנט המשוריין ה-63 שהוצב במקדוניה ובגרמניה. שימש קצין תכנון של כוח הקואליציה המשולב השביעי במהלך מלחמת עיראק ולאחר מכן שימש קצין אג"ם של קורפוס V בגרמניה.

ב-2005 מונה למפקד חטיבה 1 בדיוויזיה המשוריינת ה-1 בגרמניה. תחת פיקודו נשלחו כוחות החטיבה לעיראק ובמשך 14 חודשים, פיקד על צוות קרב שלחם באזור תל עפר ובאזור רמאדי, בו ניהל מערכה ממושכת נגד כוחות הסונים מאל-קאעידה והמדינה האסלאמית. במהלך הלחימה ברמאדי בנה קואליציה עם מנהיגים מקומיים וסייע בבניית כוחות משטרה מקומיים. החטיבה איבדה בקרבות 95 חיילים ו-600 נוספים נפצעו. בתפקידו הבא שירת כראש מחלקת עיראק באגף התכנון במטות המשולבים.

שימש מפקד הכוח המשולב על גבול ארצות הברית–מקסיקו של פיקוד צפון. שירת כסגן מפקד מרכז הזרועות השלובים וסגן מפקד המכללה לפיקוד ומטה של הצבא בפורט לוונוורת'. ב-2011 מונה לסגן ראש מטה כוח הסיוע הביטחוני הבינלאומי באפגניסטן.

במאי 2013 מונה למפקד הדיוויזיה המשוריינת הראשונה ומפקד בסיס פורט בליס. באוגוסט 2014 מונה למפקד הקורפוס ה-3 בפורט הוד, במסגרת זו שימש מאוקטובר 2015 עד אוגוסט 2016 כמפקד הכוח המשולב למלחמה בארגון המדינה האסלאמית בסוריה ובעיראק. הוא נבחר לרשימת טיים 100 של האישים המשפיעים ביותר בעולם לשנת 2016.

באפריל 2017 מונה לסגן מפקד וראש מטה פיקוד האימונים וההדרכה של צבא ארצות הברית במקום קווין מנגום. שירת בתפקיד עד פרישתו מהצבא במרץ 2018.

מקפרלנד בעל שלושה תארים שניים, בהנדסת אווירונאוטיקה מאוניברסיטת ג'ורג'יה טק, בלימודי צבא מתקדמים מהמכללה לפיקוד ומטה של הצבא ובאסטרטגיית משאבים לאומיים מהאוניברסיטה לביטחון לאומי. הוא נשוי ללינדה והם הורים לבן ובת.

## קישורים חיצוניים

* ביוגרפיה באתר פיקוד האימונים וההדרכה של צבא ארצות הברית
* ביוגרפיה, בארכיון אתר כוח הסיוע הביטחוני הבינלאומי
* Lt. Gen. Sean B. MacFarland, former Fort Bliss commander, retiring after three decades, אל פאסו טיימס, 28 בפברואר 2018

## הערות שוליים

קטגוריה:גנרלים בצבא ארצות הברית
קטגוריה:בוגרי האוניברסיטה לביטחון לאומי
קטגוריה:בוגרי המכון הטכנולוגי של ג'ורג'יה
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי הדיוויזיה המשוריינת הראשונה (ארצות הברית)
קטגוריה:מפקדי הקורפוס השלישי בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים שהופיעו ברשימת טיים 100
קטגוריה:מלחמת המפרץ: אישים
קטגוריה:אמריקאים שנולדו ב-1959
מיכאיל חוזין

**מיכאיל סמיונוביץ' חוזין** (; 22 באוקטובר 1896 - 27 בפברואר 1979) היה מפקד בכיר בצבא האדום אשר פיקד על ארמיות במהלך מלחמת העולם השנייה.

## ביוגרפיה
### תחילת דרכו
חוזין נולד ב-22 באוקטובר 1896, ולמד להיות טכנאי רכבת. ב-7 באוגוסט 1915 הוא גויס לצבא האימפריה הרוסית והוצב ברגימנט המילואים ה-60. ביוני 1916 הוא נשלח ללחום במלחמת העולם הראשונה כחלק מרגימנט הרגלים הסיבירי ה-37, אשר היה חלק מהדיוויזיה הסיבירית ה-10. הוא לחם בחזית המזרחית ובחזית הרומנית כמפקד צוות מקלע. ב-1917, בעקבות פיזור הצבא הקיסרי, פרש חוזין מהצבא. ב-1918 הוא הצטרף למפלגה הבולשביקית ולצבא האדום. הוא לחם במלחמת האזרחים ברוסיה כמפקד גדוד ולאחר מכן כמפקד רגימנט. באפריל 1921 הוא מונה למפקד בריגדה, ולחם בדיכוי מרידות שונות נגד השלטון הקומוניסטי. ב-1924 הוא מונה למפקד הדיוויזיה ה-32, וב-1926 הועבר לפקד על הדיוויזיה ה-34. ב-1932 הוא מונה למפקד הדיוויזיה ה-36, וב-1935 הועבר לדיוויזיה ה-18. ב-1937 מונה למפקד הקורפוס הראשון. ביולי של אותה שנה מונה למפקח על כוחות הצבא במחוז הצבאי לנינגרד, בדצמבר מונה לסגן מפקד המחוז, ובאפריל 1938 קודם להיות מפקד המחוז. בינואר 1939 מונה למפקד האקדמיה הצבאית פרונזה. ב-4 ביוני 1940 הוא הועלה לדרגת לייטננט גנרל.

### מלחמת העולם השנייה

ב-13 בספטמבר 1941, זמן קצר לאחר פתיחת המתקפה הגרמנית, מונה חוזין לראש מטה חזית לנינגרד. זמן קצר לאחר מכן, מונה במקביל למפקד הארמייה ה-54. כבר ב-27 באוקטובר מונה למפקד חזית לנינגרד, ולחם עמה במהלך המצור על לנינגרד. ב-8 ביוני 1942 הוא הוחלף בתפקיד בלאוניד גובורוב, ונמתחה עליו ביקורת קשה מאוד. הוא הועבר לפקד על הארמייה ה-33. באוקטובר של אותה שנה הוא מונה למפקד "קבוצת וולחוב", וזמן קצר לאחר מכן מונה לסגן מפקד החזית המערבית. ב-4 בדצמבר 1942 מונה למפקד הארמייה ה-20. בתחילת שנת 1943 הוא הועלה לדרגת לדרגת גנרל פולקובניק, ובמהלך אותה שנה שירת כסגן מפקד החזית הצפון-מערבית ולאחר מכן מילא אותו תפקיד בחזית המערבית. במרץ 1944 מונה למפקד המחוז הצבאי וולגה עד סוף המלחמה.

### אחריתו
ביולי 1945 הועבר לאגף כוח האדם, ושנה לאחר מכן מונה למפקד המכון הפדגוגי הצבאי. בפברואר 1954 מונה לראש המכון הצבאי לשפות זרות. בין 1956–1963 עמד בראש מחלקת האקדמיה של המטה הכללי. הוא פרש מהצבא בנובמבר 1963. חוזין נפטר במוסקבה ב-27 בפברואר 1979 בגיל 82.

## קישורים חיצוניים

* מיכאיל חוזין באתר הגנרלים של מלחמת העולם השנייה 
* 

קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מעוטרי עיטור לנין
קטגוריה:מעוטרי עיטור סובורוב
קטגוריה:מעוטרי עיטור הדגל האדום
קטגוריה:מעוטרי הכוכב האדום
קטגוריה:מעוטרי עיטור מהפכת אוקטובר
קטגוריה:מפקדי ארמיות בצבא האדום במלחמת העולם השנייה
קטגוריה:אנשי צבא רוסים במלחמת העולם הראשונה
קטגוריה:בוגרי האקדמיה הצבאית של המטה הכללי
קטגוריה:סובייטים שנולדו ב-1896
קטגוריה:סובייטים שנפטרו ב-1979
בשמלה אדומה

"**בְּשִׂמְלָה אֲדֻמָּה**" הוא שיר שכתבה רותי ספרוני, שהלחין יאיר רוזנבלום וביצעה להקת הנח"ל.

השיר נכתב במקור כשיר מחאה על הסיבות לרוע בעולם בהשראת אורח מארצות הברית שהתלונן על החיים בישראל. לאחר שרוזנבלום קרא את מילותיו, הוא ביקש מרותי ספרוני לשנות את השורה הראשונה כדי שיוכל להלחין אותו ללהקת הנח"ל. בקשתו נענתה, ומשפט הפתיחה של השיר המקורי הוחלף מ"העולם עצר נשימתו" ל"בשמלה אדומה ושתי צמות".

השיר נכלל בתוכניתה ה-21 של להקת הנח"ל, "קרנבל בנח"ל". סולן השיר היה מוטי פליישר, ושאר הזמרים היו מירי אלוני, מאיר פניגשטיין, דני סנדרסון, אלון אולארצ'יק, אלי מגן, אופירה גלוסקא ועמוס טל שיר.

השיר יצא לאור בתחילת 1969, ובפברואר 1969 הגיע לראש מצעד הפזמונים העברי השבועי של גלי צה"ל. במצעד השנתי תשכ"ט של קול ישראל דורג במקום ה־11. להקת הנח"ל זכתה באותו מצעד בתואר "להקת השנה".

השיר נכלל בפסקול הסרט "הלהקה", שיצא לאקרנים בשנת 1978, ומבוצע על ידי כל חברי הלהקה, כאשר הסולו הפותח מבוצע על ידי ששי קשת בדמותו כמפקד הלהקה. הכוריאוגרפיה של השיר, כאשר בנות הלהקה רוקדות בפנטומימה כבובות על חוט ומוחזקות על ידי בני הלהקה שמדמים משחק בבובות, הפכה למזוהה מאוד עם הסרט.

הפתיח של השיר היה מושמע לעיתים בקול ישראל בלופ, כדי למלא את הזמן שנותר לפני מהדורת החדשות.

להקת "מופע הארנבות של ד"ר קספר" ביצעה את השיר בעיבוד חדש. השיר שולב בשיר בשם "את לא מבינה", שכתבו והלחינו שי להב ואורן ברזילי ועיבדו דודי לוי וכל חברי הלהקה. השיר נכלל באלבום הבכורה של הלהקה, "מופע הארנבות של ד"ר קספר", והגיע למקום ה-21 במצעד השנתי תשנ"ג (1993). נוסף על כך נעשה שימוש בפתיח של השיר בפזמון של השיר "יהיה פיצוץ" של שב"ק ס'.

השיר נכלל בפרסומת לגבינת "נעם" של טרה, בכיכובו של מנשה נוי.

כמו כן ביצועים נוספים לשיר היו בין היתר של מיכל ינאי ויעל בר זוהר, ששרו אותו במסגרת אחת התוכניות של "קצפת", ושל רותי ספרוני עצמה.

## מילות השיר
השיר מתאר ילדה קטנה השואלת שאלה תמימה: "למה?", אך כל המבוגרים אינם יודעים את התשובה:


בשמלה אדומה ושתי צמות,
ילדה קטנה, יחידה ותמה
עמדה ושאלה - למה?

וכל הרי הגעש וכל הסערות
עמדו מזעפם ולא מצאו תשובה
עמדו מזעפם ולא מצאו תשובה.



## קישורים חיצוניים

* שמלה אדומה, באתר פזמונט
* ביקורת על הביצוע של מופע הארנבות ותערובת אסקוט, באתר חרסונסקי מיוסיק

## הערות שוליים

קטגוריה:שירי 1969
קטגוריה:סינגלים מ-1969
קטגוריה:סינגלים מ-1993
קטגוריה:שירי ששי קשת
קטגוריה:שירי להקת הנח"ל
קטגוריה:שירי מופע הארנבות של ד"ר קספר
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים על ביגוד ואופנה
קטגוריה:שירים על שיער
קטגוריה:שירי להקות צבאיות
קטגוריה:שירי מוטי פליישר
יקותיאל גרין

הרב **יקותיאל גרין** (י"ד בכסלו ה'תש"ד, דצמבר 1943 – ב' באדר א' ה'תשפ"ב, 3 בפברואר 2022) היה משפיע, מרצה לחסידות ומחבר ספרים חב"די.

## ביוגרפיה
נולד בירושלים לדוד משה ולשרה, בתו של המשפיע ר' חיים משה אלפרוביץ'. למד בתלמוד תורה בכפר חב"ד, בישיבת הדרום ברחובות ובישיבת תומכי תמימים בלוד. בסוף שנת ה'תשכ"ג נסע להסתופף בחצרו של הרבי מלובביץ', והחל ללמוד בישיבת תומכי תמימים המרכזית 770. לאחר חודש כסלו חזר לישראל. בקיץ ה'תשכ"ד התחתן עם רחל, בתו של הבעל מנגן החב"די בנימין לוין.

לאחרי שלוש שנות לימוד בכולל, החל ללמד בישיבת תומכי תמימים בלוד. בשנת ה'תש"ל החל ללמד בבית הספר למלאכה בכפר חב"ד. במשך הזמן ערך סיכומים על החומר הנלמד, אותם שלח לרבי מלובביץ' וקיבל את ברכתו. בשנת ה'תשמ"ב התחיל להוציא סיכומים על ספר התניא, בשם 'משכיל לאיתן'. במשך השנים הוציא ביאורים על ספר התניא ועל נושאים בתורת החסידות בכלל וחסידות חב"ד בפרט.

בהוראת הרבי מלובביץ', התגורר הרב גרין בכפר חב"ד עד לפטירתו. לו בן ושלוש בנות. בנו בנימין הוא עסקן חב"די הפועל לקליטת יהודי אירופה.

בב' באדר א' ה'תשפ"ב נפטר לאחר כשבועיים שחלה בקורונה ונקבר בבית הקברות אחיעזר ליד אשתו.

## מספריו
* **ספר התניא עם ביאור משכיל איתן** - 22 כרכים
* **כללי החינוך וההדרכה** - מאמר הרבי הריי"צ מנוקד ומבואר בנושא חינוך, תשס"א
* **אהבת ישראל במשנת ה[[צמח צדק]]** - ביאור על מאמר מצוות אהבת ישראל שמופיע בספרו דרך מצוותיך
* **באתי לגני המבואר** - ביאור על מאמר באתי לגני של אדמו"ר הריי"צ, תשנ"ז
* **[[הגדה של פסח]] מנהגי ופניני חב"ד**, מנהגי הרבי בשילוב אמרות של אדמו"רי חב"ד על הגדה
* **התפילין במשנת חב"ד** - ליקוט וביאור על מאמר "איתא במדרש תילים" שאמר האדמו"ר הרש"ב והאדמו"ר הריי"ץ בבר מצווה שלהם
* **סדר ברכת הנהנין** - של אדמו"ר הזקן ערוך ומנוקד עם סיכום לברכות שונות
* **ביאור סדר ברכת הנהנין** - של אדמו"ר הזקן, 2 כרכים, תשנ"ג
* **שנאת חנם ודרכי מניעתה** - מאמר "איתא בזוהר" של הרבי הריי"צ מנוקד ומבואר, תשנ"ו
* **יציאת מצרים "בכל דור ודור"** - מאמר "בכל דור ודור" של הרבי מחב"ד מנוקד ומבואר, תשנ"ז
* **אורה לתורה** - מדברי הרבי הריי"צ על פרשת השבוע באור החסידות, **בראשית**, תשנ"ד. **שמות**, תשנ"ה. **ויקרא**, תשנ"ו
* **אהבת ישראל במשנת הרבי הרש"ב** - מאמר "החלצו" מנוקד ומבואר, תשס"ח
* **פרקי אבות עם מילי דחסידותא** - פרושי גדולי ישראל ואדמו"רי חב"ד על מסכת אבות, 2 כרכים, תשנ"ז
* **יומן הרבי הריי"צ** - המתאר את הרקע לכתיבת "קונטרס ומעין" של אביו עם תרגום, תשס"ו
* **קונטרס ומעין מבית ה**' - מאמר של אדמו"ר הרש"ב מנוקד ומבואר, תשס"ו
* **התפילה והעבודה**
* **הרב ותלמידו** - משלי חב"ד ומדרשי חז"ל, תשמ"ז.

## קישורים חיצוניים
* 
* הרב גרין בראיון באתר שטורעם
* מילה של חסיד באתר שטורעם
* כל ספרי הרב גרין
*ניצוצות של תשובה עילאה, מאמרו של הרב גרין.
* 

## הערות שוליים

קטגוריה:כפר חב"ד: אישים
קטגוריה:חסידי חב"ד
קטגוריה:סופרים חרדים ישראלים
קטגוריה:פרשני הגדה של פסח
קטגוריה:משפיעים חב"דים
קטגוריה:רבנים חרדים ישראלים
קטגוריה:מחברי ספרי חסידות
קטגוריה:יהודים הקבורים בבית הקברות באחיעזר
קטגוריה:ישראלים שנולדו ב-1943
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2022
קטגוריה:מבארי ספר התניא
בית הכנסת בית-אל (קראקס)

**אגודת בית-אל** (בספרדית: **Asociación Bet-El**) הוא בית כנסת ספרדי-אורתודוקסי בעיר קראקס שבוונצואלה, המשויך לאגודה היהודית של ונצואלה . בית הכנסת נבנה בין השנים 1969–1973, בעזרת תרומות מהבנקאי הברזילאי אדמונד ספרא, וממוקם בשכונת סן ברנרדינו (San Bernardino) בקראקס. הקהילה מורכבת ביקר מיהודים מחלב (סוריה), ממלייה (ספרד) ומצפון מרוקו, בעיקר מהערים טטואן ושפשאוון.

בית הכנסת נמצא בשדרת קחיגל (Cajigal), ויכול להכיל כ-300 איש בעזרת הגברים שמעוטרת בחלונות ויטראז' שעיצב האמן הישראלי יעקב אגם; בנוסף, את הקיר שבו ההיכל עיצב כפסל האמן הוונצואלני הארי אבנד . עזרת הנשים שבקומה השנייה יכולה להכיל כמאה אנשים, ובמרתף טרקלין שנחנך ב-1988 לשימוש מתפללי בית הכנסת; לרוב נערכות במקום מסיבות ואירועים, דוגמת בר מצווה ובת מצווה, קבלות פנים בחתונות, ארוחות חגיגיות ושבע ברכות. בקומה העליונה של בית הכנסת, סמוך לעזרת הנשים, ישנו חדר לימוד או בית מדרש. בבית כנסת סידורים עם תעתיק פונטי לספרדית עבור אלו שאינם שולטים בשפה העברית.

רב בית הכנסת הוא יצחק סאנאנס (Isaac Sananes).

## קישורים חיצוניים
*גלריית תמונות מבית הכנסת באתר פדרציית הקהילות היהודיות בוונצואלה (CAIV)

## הערות שוליים

קטגוריה:בתי כנסת ספרדיים
קטגוריה:יהדות ונצואלה
קטגוריה:קראקס: מבנים
קטגוריה:אמריקה הדרומית: בתי כנסת
רקוסנס

**רקוסנס** (מאנגלית: **Rakusen's**) היא חברה בריטית המייצרת אוכל כשר. החברה הוקמה ב-1900 בלידס. החברה ידועה בעיקר בזכות המצות שהיא מייצרת, אך יש לה מוצרי מזון נוספים כגון קרקרים, מרקים, שעועית, מרגרינה ועוד.

החברה נוסדה על ידי השען לויד רקוסן שאפה מצות בביתו בחדרו האחורי, שהפך במרוצת הזמן למפעל שהקים בלידס. החברה המשיכה לשגשג גם לאחר מותו ב-1944, ונשארה בחזקת המשפחה.

החברה נמצאת כיום בבעלות אנדרו סימפסון, שקנה שליטה בחברה ב-2015.

מוצרי החברה מאושרים על ידי בית הדין הרבני בלונדון. ברוב המרכולים הבריטיים ניתן למצוא את מוצרי החברה בכל השנה, ובמיוחד מצות בפסח.

## קישורים חיצוניים
* 

## הערות שוליים

קטגוריה:כשרות
קטגוריה:חברות בריטיות
קטגוריה:קצרמר חברות
בית הכנסת של לייפציג

ממוזער|בית הכנסת של לייפציג
**בית הכנסת של לייפציג** (בגרמנית: **Große Gemeindesynagoge**, בית הכנסת הגדול של הקהילה, או **Alte Synagoge**, בית הכנסת הישן) היה בית הכנסת העתיק והחשוב ביותר בלייפציג, סקסוניה, גרמניה. הוא נבנה בשנים 1854–1855 על ידי האדריכל היהודי-גרמני אוטו זימונזון , שלמד אדריכלות אצל גוטפריד זמפר , שהיה האדריכל של בית הכנסת זמפר  בדרזדן. בית הכנסת בנוי בסגנון האדריכלי "התחייה המורית".

בית הכנסת הוזמן על ידי הקהילה היהודית הקטנה בלייפציג וסוחרים יהודים מכל רחבי אירופה שהשתתפו ביריד לייפציג השנתי.

בפנים המבנה קשתות פרסה, ארון קודש בסגנון מחראב ובימה בסגנון של מינבר. מאחר שכל-כך הרבה אנשי עסקים התכנסו בלייפציג עבור ירידים אלו, חשבו כי בית הכנסת ישפיע על ההחלטה לבנות בתי כנסת נוספים בסגנון "התחייה המורית" בערים אחרות.

בית הכנסת נהרס בליל הבדולח על ידי המשטר הנאצי.

לזכר המבנה הוקמה אנדרטת בית הכנסת בלייפציג.

## קישורים חיצוניים

## הערות שוליים

קטגוריה:לייפציג: מבנים
לייפציג
פיג'ו 505

ממוזער|270px|פיג'ו 505 סטיישן, שנת 1996
ממוזער|270px|פיג'ו 505 דגם GTi, שנת 1985

**פיג'ו 505** (בצרפתית: **Peugeot 505**) היא מכונית משפחתית גדולה, אשר יוצרה על ידי חברת פיג'ו הצרפתית בין השנים 1979–1992.

סך הכול יוצרו 1,351,254 יחידות, מתוכן 1,116,868 יחידות בגרסת סדאן - 4 דלתות.

הדגם יוצר גם בארגנטינה (1995-1981), סין (1997-1990), אינדונזיה (1987-1981) ובטאיוואן (1993-1981).

הדגם הורכב באוסטרליה, ספרד, מצרים, צ'ילה, פורטוגל, מלזיה ובתאילנד.

## תצורות
* 4 דלתות - סדאן
* 5 דלתות - סטיישן

## גרסאות בדרום אמריקה
* פיג'ו 505 - Base (בסיסית)
* פיג'ו 505 GL
* פיג'ו 505 S
* פיג'ו 505 GLS
* פיג'ו 505 STI
* פיג'ו 505 DL
* פיג'ו 505 Liberté
* פיג'ו 505 STX
* פיג'ו 505 Turbo
* פיג'ו 505 GLX
* פיג'ו 505 SW8
* פיג'ו 505 V6
* פיג'ו 505 Turbo S

## תמונות

1984 Peugeot 505 STI sedan (2015-06-25) 01.jpg| פיג'ו 505 דגם STI, שנת 1984
Peugeot 505 Hobsons Conduit.jpg| פיג'ו 505
1982 Peugeot 505 GRD (9670344169).jpg| פיג'ו 505 דגם GRD, שנת 1982
505 wagon.jpg| פיג'ו 505 - סטיישן
Peugeot 505 estate Cambridge.jpg| פיג'ו 505 - סטיישן


## ראו גם
* פיג'ו
* פיג'ו 504
* פיג'ו 405
* פיג'ו 605

## קישורים חיצוניים

*פיג'ו 505 - אנציקלופדיית רכבי אספנות  כתבה מתוך אתר שוק הפשפשים באינטרנט 

קטגוריה:מכוניות משפחתיות
קטגוריה:מכוניות סטיישן
505
קטגוריה:דגמי מכוניות שהושקו ב-1979
קטגוריה:מכוניות צרפתיות
קטגוריה:כלי רכב המיוצרים בצ'ילה
קטגוריה:כלי רכב המיוצרים באינדונזיה
קטגוריה:כלי רכב המיוצרים בתאילנד
קטגוריה:כלי רכב המורכבים במלזיה
קטגוריה:כלי רכב המורכבים בארגנטינה
קטגוריה:כלי רכב המיוצרים בסין
קטגוריה:כלי רכב המיוצרים בטאיוואן
קטגוריה:כלי רכב המיוצרים בספרד
קטגוריה:כלי רכב המיוצרים במצרים
קטגוריה:כלי רכב המיוצרים בפורטוגל
קטגוריה:כלי רכב המורכבים בניגריה
גן ארץ ישראל

ממוזער|250x250px
**גן ארץ ישראל** הוא גן ציבורי הממוקם בטרמינל 3 של נמל התעופה בן-גוריון ונפתח בשנת 2004. הגן תוכנן על ידי אדריכל הנוף שלמה אהרונסון על בסיס תכנון ראשון של אדריכל הטרמינל, רם כרמי.

הגן נועד לשקף את הנוף של ארץ ישראל ואת מגוון הצמחים ותנאי השטח שבה. שטחו של הגן הוא 65 דונם והוא ממוקם במרכז הטרמינל. יותר משנועד לשמש כמקום מנוחה ושהִיה, ממלא הגן, המצוי במיקום לא נגיש, תפקיד ויזואלי. הגן נצפה מעמדה גבוהה יותר בתוך מבנה הטרמינל הסמוך ונועד לשמש מעין תמונה או דיוקן. העיצוב הנופי של הגן כולל מטע הדרים, עצי דקל רבים, עצי זית, טראסה הבנויה מאבן לא מעובדת, מפלי מים ותעלות.

בשנת 2005 זכה פיתוח הנוף של שדה התעופה, והגן בתוכו, בפרס "סנטרל גרדן" של החברה האמריקנית לאדריכלי נוף (ASLA) בקטגוריית עיצוב המרחב הציבורי.

## גלריה

קובץ:Ben Gurion International Airport P5310005.JPG
קובץ:Ben Gurion International Airport P5310004.JPG


## קישורים חיצוניים

תכנון נוף נמל התעופה בן-גוריון באתר אהרונסון אדריכלים
קטגוריה:נמל התעופה בן-גוריון
ארץ ישראל
חזקיה בן דוד

**חזקיה בן דוד** היה ראש הגולה של יהדות בבל בסוף תקופת הגאונים וראש ישיבת פומבדיתא האחרון. הרב גרשום הרפנס כותב, כי היה גם האחרון בתפקיד ראשות הגולה, וכי כשנרצח על ידי אל קאא'ם הראשון נסגרה גם ישיבת סורא סופית במקביל לישיבת פומבדיתא.

## קורות חייו
מר חזקיה היה בנו של דוד נינו של רבי דוד בן זכאי, מצאצאי זרובבל בן שאלתיאל מצאצאי יהויכין. הוא מוזכר בתואר ראש גולה בבבל החל משנת ד'תשפ"א (1021). שלושת בניו היו: שאלתיאל בן חזקיה, יוסף אורובד (סבו של יהודה בן ברזילי הברצלוני) ודוד בן חזקיה.

בשנת ד'תשצ"ח (1038) נפטר בבבל רב האי גאון שהיה ראש ישיבת פומבדיתא, ורב חזקיה מונה למלא את מקומו בראשות הישיבה. החוקרים נחלקו האם נשא גם בתואר "גאון", אך מוסכם הוא שהתעסק בהלכה ושלח אגרות הלכתיות לקהילות שונות.

לאחר 20 שנה בהם כיהן כראש גולה וראש ישיבה, בד'תתי"ח (1058), הלשינו עליו שונאיו הלשנת שקר לח'ליפה המוסלמי אל-קאא'ם הראשון, הח'ליפה אסר את מר חזקיה, והוא עונה והוצא להורג.

מכיוון שנרצח, נסגרה ישיבת פומבדיתא ההיסטורית באופן סופי, ובכך תמה תקופת הגאונים בפומבדיתא. שלושת בניו נמלטו לגרנדה אל ביתו של רבי יהוסף הנגיד, אשר אביו, רבי שמואל הנגיד, היה ידיד נפשו של אביהם ואף כתב לו שיר מיוחד בד'תתט"ו שנדפס בקובץ "בן תהילים".

לאחר שנרצח הופסקה משרת ראש הגולה לכמה עשרות שנים, ראש הגולה הבא, היה בן בנו דוד – חזקיה בן דוד השני. עם זאת, נמצאו מסמכי קניה של בתו של שאלתיאל, בנו השלישי של חזקיה, בה נזכר שאלתיאל בתואר "מר" – תארו של ראש הגולה, לכן נראה שזמן קצר לפני ששב חזקיה השני לבבל כיהן שאלתיאל כראש גולה. אך לדעת הרב גרשום הרפנס לא כיהנו עוד ראשי גולה אחריו.

## לקריאה נוספת
* מחקרו של ד"ר משה שאלתיאל במבוא להגדת שאלתיאל.
* **אבני חן** – פרק ב. ה'תשע"ה, הוצאת ספרים קה"ת, אליעזר ליין ושניאור זלמן ברגר.
* **ספר הקבלה** לראב"ד, עמ' 44–45.

## הערות שוליים

קטגוריה:גאוני פומבדיתא
קטגוריה:ראשי הגולה
קטגוריה:נפטרים ב-1040
קטגוריה:יהודי בבל במאה ה-11
סטיבן פרספילד

**סטיבן פרספילד** (באנגלית: **Steven Pressfield**; נולד ב-1 בספטמבר 1943) הוא סופר יהודי אמריקאי, מחבר "שערי האש", "להרוג את רומל", "אחי לנשק" ו"שער האריות".

## תולדות חייו ויצירתו
פרספילד נולד בפורט אוף ספיין, טרינידד וטובגו, שעה שאביו, קצין בצי ארצות הברית היה מוצב שם. בשנת 1965 השלים את לימודיו לתואר ראשון באוניברסיטת דיוק. שנה לאחר מכן התגייס לחיל הנחתים, עבר הכשרה כלוחם חי"ר ושירת שירות מלא. לאחר שחרורו עבד כקופירייטר במשרד פרסום, כטרקטוריסט, כמורה, כברמן ועוד מגוון עבודות. בשנת 1995 יצא ספרו הראשון, "האגדה של באגר ואנס" (שאף עובד לסרט קולנוע בכיכובם של מאט דיימון וויל סמית). ספרו השני, "שערי האש", אודות לחימת הספרטנים בקרב תרמופילי, היה לרב–מכר ואף נכלל ברשימת הספרים המומלצים של מפקד חיל הנחתים. הספר שימש השראה למפקדים שונים בצבא הבריטי כמו גם בצה"ל, שם הוא ניתן כשי למפקדים ולוחמים בחיל הרגלים והיחידות המובחרות.

בשנת 2012 השיקו פרספילד והסוכן שלו, שון קווין, את חנות הספרים "ספרים איריים שחורים", המיועדת לסופרים ואמנים.

## קישורים חיצוניים
* 

## הערות שוליים

קטגוריה:סופרים יהודים אמריקאים
קטגוריה:קצינים וחוגרים יהודים בחיל הנחתים של ארצות הברית
קטגוריה:אמריקאים שנולדו ב-1943
גן האמנות ע"ש בילי רוז

שמאל|ממוזער|250px
**גן האמנות ע"ש בילי רוז** הוא גן פסלים במתחם מוזיאון ישראל בירושלים. הגן עוצב על ידי הפסל היפני-אמריקאי איסמו נוגוצ'י ונקרא על שם האמרגן, התמלילן והאספן היהודי-אמריקאי בילי רוז, שמימונו ותרומת אוסף הפסלים הפרטי שלו אִפשרו את הקמת הגן.

נוגוצ'י החל לתכנן את גן הפסלים בתחילת שנות ה-60 על המורדות המערביים של הגבעה עליה הוקם המוזיאון. הגן הושלם בשנת 1965, לאחר פתיחת המוזיאון.

## הפסלים
שטח הגן מחולק למרחבים שונים באמצעות קירות וטראסות עשויים אבני שדה לא מעובדות. אוסף הליבה של הגן כולל 39 יצירות בעיקר מסוף המאה ה-19 והמחצית הראשונה של המאה ה-20, לצד פיסול עכשווי. 

בין הפסלים בגן מצויים פסלים מאת אמנים זרים נודעים, בהם רוברט אינדיאנה, הנרי מור, דייוויד סמית, פבלו פיקאסו, אוגוסט רודן, ג'יימס טורל, ז'אק ליפשיץ, קלאס אולדנבורג, לין צ'דוויק, אלכסנדר קלדר, ריצ'רד סרה, אלי נדלמן, ז'רמן רישייה, לוצ'אנו מינגוצי, מגדלנה אבקאנוביץ', רג' באטלר, ז'אן טינגלי, סול לוויט, דונלד ג'אד, רוקסי פיין, רובר דלונה, ג'ואל שפירו, אנטואן בורדל, ברי פלאנגן, אריסטיד מאיול, ארמן, חוסה דה-קרפט, אוטו פרוינדליך, פרננדו בוטרו, מרק דיון, אלכסנדר ארכיפנקו, מרינו מריני, ז'אק ליפשיץ, איי וייוויי, אריסטיד מאיול ואמנים ישראלים כדוגמת יגאל תומרקין, מנשה קדישמן, מיכה אולמן, שלמה קורן, עזרא אוריון, מיכאל גרוס, עופר ללוש, בני אפרת, צדוק בן דוד, ישראל הדני ואחרים.

## גלריה

Michael Gross - Queen.jpg|מיכאל גרוס, "מלכה", 1970
Kadishman, suspence 1966.jpg|מנשה קדישמן, "מתח", 1966
'Man in the Open Air', bronze sculpture by Elie Nadelman, c. 1915, Israel Museum, Jerusalem, Israel.JPG|אלי נדלמן, "אדם באוויר הפתוח", סביבות 1915
קובץ:SMITH CUBI VI.JPG|קובי VI, דיוויד סמית
Antoine Bourdelle-La Grande Penelope- Israel Museum.jpg|אנטואן בורדל, "פנלופה", 1912 
PikiWiki Israel 32138 Space That Sees.jpg|ג'יימס טורל, "החלל הרואה", 1992
'Roaring Lion', bronze sculpture by Lynn Chadwick (British), 1960, Israel Museum, Jerusalem, Israel.JPG|לין צ'דוויק, "אריה שואג", 1950
קובץ:Shapiro IMJ.JPG|ממוזער|ג'ואל שפירו, ללא כותרת, 1996
קובץ:PikiWiki Israel 19480 quot;Profilequot; by Pablo pIcasso in Israel Mus.JPG|צדודית, פסל מעשה ידי פבלו פיקאסו
קובץ:Tumarkin Chair.JPG|ממוזער|"כיסא, מזבח, קיר ברזל" (1995-1994) מאת יגאל תומרקין


## ראו גם
* מוזיאון ישראל
* גן הפסלים באמירים

## קישורים חיצוניים

* 

בילי רוז
קטגוריה:מוזיאון ישראל: פסלים
קטגוריה:מוזיאון ישראל
בילי רוז